༄༅། །གསོལ་མཆོད་སྐོང་ཕྲིན་སྣ་ཚོགས་པའི་སྐོར་
དགོས་འབྱུང་ནོར་བུའི་གྲུ་ཆར་ཞེས་
བྱ་བ་བཞུགས་སོ། །
（1བ）༄༅། །（ལེགས་ལྡན་ཚོགས་ཀྱི་བདག་པོའི་གཏོར་ཆོག་སྙིང་པོར་དྲིལ་བ་བཞུགས།）
༈ ཨོཾ་སྭ་སྟི། （རྒྱུད་མགོན་ལེགས་ལྡན་ཚོགས་ཀྱི་བདག་པོའི་གཏོར་ཆོག་བྱ་བར་འདོད་པས། གཙང་མའི་སྣོད་དུ་བཤོས་བུ་གྲུ་གསུམ་བརྗིད་ལྡན། མདུན་དུ་ཡུམ་དང་ཕྱོགས་བཞིར་བཀའ་སྡོད་བཞི་རྣམས་ལ་བཤོས་ཕྲན་རེ་བཅས་མཐེབ་ཀྱུས་བསྐོར། །སྨན་རཀ་ཉེར་སྤྱོད་སོགས་མཆོད་རྫས་རྣ）རཾ་ཡཾ་ཁཾ་（གིས་བསང་སྦྱང་།） སྟོང་པའི་ངང་ལས་རླུང་མེ་ཐོད་སྒྱེད་སྟེང་། །བྷནྡྷའི་སྣོད་དུ་ཤ་ལྔ་བདུད་རྩི་ལྔ། །བསྐོལ་ཞིང་འོད་ཞུ་ཟག་མེད་བདུད་རྩིའི་བཅུད། །འདོད་ཡོན་རྒྱ་མཚོའི་སྤྲིན་ཕུང་（2ན）འཕྲོ་བར་གྱུར། །ཨོཾ་ཨཱཿཧཱུྃ་（གིས་བྱིན་བརླབ།） མདུན་རྟེན་སྭ་བྷཱ་ཝ（ས་སྦྱང་།） མདུན་དུ་རབ་འཇིགས་དུར་ཁྲོད་གཞལ་ཡས་དབུས། །པད་ཉི་མི་རོ་རྟ་རོའི་གདན་གྱི་སྟེང་། །ཧཱུྃ་ལས་ལེགས་ལྡན་ཚོགས་ཀྱི་བདག་པོ་ནི། །མཐིང་ནག་ཐུང་ཞིང་སྦོམ་ལ་ཡན་ལག་རགས། །ཁྲོས་འཁྲུགས་རྔམ་བརྗིད་གྲི་ཐོད་སྟེང་འོག་འཛིན། །མཆན་གཡས་བེང་གཟིར་ལྷ་བདུད་དམག་དཔུང་འགྱེད། །དར་ནག་འཇོལ་བེར་དུར་ཁྲོད་ཆས་ཀྱིས་བརྒྱན། །སག་ཏིའི་ལྷམ་གསོལ་གཡོན་བརྐྱང་སྟབས་ཀྱིས་འགྱིང་། །བསྐལ་མེའི་ཀློང་དུ་ཁམས་གསུམ་（2བ）ཟིལ་གནོན་སྐུའི། །སྤྱི་བོར་བྱ་ཁྱུང་སྟ་ཟུར་སེངྒེ་དང་། །རྩིབས་ལོགས་འཕར་དྲེད་ཞབས་ལས་སྟག་མོ་འཕྲོ། །ཡུམ་ཆེན་ཀྲོ་ངྷི་ཤྭ་རི་མ་དང་རྩེ། །ལས་མགོན་བཀའ་སྡོད་དྲེགས་པ་སྡེ་བཞི་དང་། །ཕོ་ཉ་ཡང་སྤྲུལ་དམག་ཚོགས་བསམ་མི་ཁྱབ། །ཀུན་ཀྱང་ཕྲིན་ལས་འདོད་རྒུར་བསྒྱུར་བའི་ཚུལ། །གནས་གསུམ་འོད་ཀྱིས་ཡེ་ཤེས་སྤྱན་དྲངས་གྱུར། །（ཞེས་གསལ་བཏབ་ལ།） ཧཱུྃ། ལང་ཀ་ཡུལ་གྱི་གྲོང་བརྡལ་གྱི། །དབུས་ཀྱི་རི་བོ་མ་ལ་ཡ། །ཀོ་ཀ་ཐང་མར་རྒྱ་མཚོའི་དོ། །དྲག་ཤུལ་ཡོད་པའི་རྩེ་མོ་རུ། །དཔལ་ཆེན་རྡོ་རྗེ་སྲིན་པོ་ཡིས། །བདུད་ཀྱི་སྡེ་རྣམས་བཏུལ་ནས་ཀྱང་། །གསང་སྔགས་འཁོར་ལོ་བསྐོར་བའི་ཚེ། །མིང་གི་དབང་བསྐུར་བྲན་དུ་ཁས་བླངས་པ། །རྡོ་རྗེ་རོ་ལངས་དུར་ཁྲོད་ཚོགས་ཀྱི་བདག །མགོན་པོ་ནག་པོ་ཆེན་པོ་དང་། །ཉེ་གནས་ཀྲོ་ངྷི་ཤྭ་རི་མ། །ཡབ་ཡུམ་གཉིས་སུ་མེད་པའི་འཁོར། །ལང་ཀའི་བདག་པོ་ལ་སོགས་དང་། །སླས་དང་བྱི་མོ་བྲན་མོའི་ཚོགས། །འདུས་པ་ཆེན་པོའི་རྣལ་འབྱོར་པ། །ཕོ་མོ་འཁོར་དང་བཅས་པ་རྣམས། །སངས་རྒྱས་བསྟན་པ་བསྲུང་བའི་ཕྱིར། །གནས་འདིར་སྤྱན་འདྲེན་གཤེགས་（3ན）སུ་གསོལ། །ཨོཾ་ཨེ་ཧྱེ་ཧི་ཤྲཱི་མ་ཧཱ་ཀཱ་ལ་ག་ཎ་པ་ཏིས་པ་རི་ཝཱ་ར་མ་ཧཱ་ཀ་རུ་ཎི་ཀ་དྲི་ཤྱ་ཧོ་ས་མ་ཡ་སྟྭཾ་ཨཱ་ཀརྴ་ཡ་ཧཱུྃ་ཛཿ ཨེ་ཨཱ་རལླི་ཧྲཱིཾ་ཧྲཱིཾ་ཛ་ཛཿ （ཞེས་སྤྱན་དྲངས།） ས་མ་ཡ་སྟྭཾ་ཏིཥྠ་བཛྲ་（ཞེས་བཞུགས་སུ་གསོལ།） ཨ་ཏི་པཱུ་ཧོཿ པྲ་ཏཱིཙྪ་ཧོཿ（ས་ཕྱག་བྱ།） ཨོཾ་ཤྲཱི་མ་ཧཱ་ཀཱ་ལ་ག་ཎ་པ་ཏི་ས་པ་རི་ཝཱ་ར་ཨརྒྷཾ་（སོགས་ནས་）ཤཔྡ་པཱུ་ཛ་ཧོཿ（འི་བར་གྱིས་ཕྱི་མཆོད་དང་།） མ་ཧཱ་པཉྩ་ཨ་མྲྀ་ཏ་ཁཱ་ཧི། མ་ཧཱ་རཀྟ་ཁཱ་ཧི། （ཞེས་སྨན་རཀ་སྟོབ།） ཨོཾ་བྷུ་རུ་ཀུ་རུ་ཨི་ཙི་ཀི་བྱི་ཨུ་ཙུསྨ་ཀྲོ་ངྷ་ཧཱུྃ་ཕཊ། ས་པ་རི་ཝཱ་ར་ཨི་དཾ་བ་ལིངྟ་ཁ་ཁ་ཁཱཧི་ཁཱ་ཧི། （ཞེས་ལན་གསུམ་མམ་བདུན་གྱིས་གཏོར་མ་ཕུལ་ལ།） ཧཱུྃ། ལྷ་ཡི་སྡེ་དཔོན་ཚོགས་ཀྱི་བདག །ལེགས་ལྡན་ནག་པོ་མཐུ་བོ་ཆེ། །ཉེ་གནས་ཀྲོ་ངྷཱི་ཤྭ་རི་མ། །གིང་དང་གནོད་སྦྱིན་སྲིན་པོ་དང་། །མ་མོ་མཁའ་འགྲོ་ཕོ་ཉ་དང་། །སྤྲུལ་པ་ཡང་སྤྲུལ་འཁོར་བཅས་ལ། །མཆོད་ཅིང་བསྟོད་དེ་ཕྱག་ཀྱང་འཚལ། །ཟག་མེད་འདོད་ཡོན་བདུད་རྩི་ཡི། །དམ་རྫས་མཆོད་གཏོར་འདི་བཞེས་ལ། །དེང་འདིར་བཅོལ་བའི་ཕྲིན་ལས་མཛོད། །སངས་རྒྱས་བསྟན་པ་ཁྱོད་ཀྱིས་སྲུངས། །དཀོན་མཆོག་དབུ་འཕང་ཁྱོད་ཀྱིས་བསྟོད། །སློབ་དཔོན་སྐུ་（3བ）དགྲ་ཁྱོད་ཀྱིས་ཐུལ། །སྒྲུབ་པ་པོ་ཡི་སྡོང་གྲོགས་མཛོད། །（ཅེས་བསྟོད་ཅིང་ཕྲིན་ལས་བཅོལ། གཏོར་མ་སྟོབ་ལ་ནོངས་པ་བཟོད་པར་གསོལ། ཡེ་ཤེས་པ་རྟེན་ལ་བསྟིམ་ཞིང་དམ་ཚིག་པ་རང་ལ་བསྡུ། དགེ་བསྔོ་དང་ཤིས་པ་བརྗོད་པས་བདེ་ལེགས་སུ་བྱའོ། །ཞེས་པའང་རྒྱུན་གྱི་གཏོར་ཆོག་འཇུག་པ་བདེ་བའི་ཆེད་དུ་འཇིགས་བྲལ་ཡེ་ཤེས་རྡོ་རྗེས་སྦྱར་བ་ཛ་ཡནྟུ།། །།）